./data/phi0474/phi001/phi0474.phi001.perseus-lat2.xml
M. Tullius Cicero
quo modo? docet me eius modi rem et factum simul Sex  Naevi quod, si simul proferretur, satis esse deberet  quod abs te, C  Aquili, et a vobis qui adestis in consilio, quaeso ut diligenter attendatis; profecto intellegetis illinc ab initio cupiditatem pugnasse et audaciam, hinc veritatem et pudorem quoad potuerit restitisse  bona postulas ut ex edicto possidere liceat  quo die? te ipsum, Naevi, volo audire; volo inauditum facinus ipsius qui id commisit voce convinci  dic, Naevi, diem  ante diem v Kalend  intercalaris  bene ais  quam longe est hinc in saltum vestrum Gallicanum? Naevi, te rogo  dcc milia passuum  optime  de saltu deicitur Quinctius—quo die? possumus hoc quoque ex te audire? quid taces? dic, inquam, diem  pudet dicere; intellego; verum et sero et nequiquam pudet  deicitur de saltu, C  Aquili, pridie Kalend  intercalaris; biduo post aut, ut statim de iure aliquis cucurrerit, non toto triduo dcc milia passuum conficiuntur